text:
रामनारायण मीणा बने विधानसभा उपाध्यक्ष
जयपुर, कांग्रेस विधायक रामनारायण मीणा को विधानसभा उपाध्यक्ष पद के लिए चुन लिया गया है। बजट सत्र के तीसरे दिन आज सदन ने मीणा के नाम पर सर्वसम्मति जता दी। कल इस पद के लिए मीणा के अलावा निर्दलीय विधायक जीवाराम चौधरी के नाम का प्रस्ताव आया था। बाद में चौधरी ने अपने नाम का प्रस्ताव वापस ले लिया था। चौधरी के मुताबिक उन्होंने विपक्ष की नेता वसुंधरा राजे के कहने पर अपना प्रस्ताव वापस लिया है। हालांकि, चर्चा यह भी रही कि चौधरी का प्रस्ताव किसी खामी की वजह से खारिज हो रहा था। इससे पहले ही उन्होंने उसे वापस ले लिया।विधानसभा सचिव कृष्ण मुरारी गुप्ता के अनुसार मीणा के प्रस्तावकों में खुद मुख्यमंत्री अशोक गहलोत के अलावा विधायक जाकिर हुसैन गैसावत, कमल बैरवा, गुरमीत कुन्नर हैं। नगरीय विकास मंत्री शांति धारीवाल, विधायक महेंद्र चौधरी, कांता भील और कृषि मंत्री हरजीराम बुरड़क ने इसका समर्थन किया है। निर्दलीय विधायक चौधरी के प्रस्तावक विधायक रणवीर पहलवान और अनुमोदक भाजपा विधायक कालीचरण सर्राफ रहे। गौरतलब है कि विधानसभा में तीन साल से यह पद रिक्त है।


c: text/html

text:
लक्षद्वीप
लक्षद्वीप (संस्कृत: लक्ष: लाख, + द्वीप) भारत के दक्षिण-पश्चिम में हिंद महासागर में स्थित एक भारतीय द्वीप-समूह है। इसकी राजधानी कवरत्ती है।
समस्त केन्द्र शासित प्रदेशों में लक्षद्वीप सब से छोटा है। लक्षद्वीप द्वीप-समूह की उत्तपत्ति प्राचीनकाल में हुए ज्वालामुखीय विस्फोट से निकले लावा से हुई है। यह भारत की मुख्यभूमि से लगभग 300 कि.मी. दूर पश्चिम दिशा में अरब सागर में अवस्थित है।
लक्षद्वीप द्वीप-समूह में कुल 36 द्वीप है परन्तु केवल 7 द्वीपों पर जनजीवन है। देशी पयर्टकों को 6 द्वीपों पर जाने की अनुमति है जबकि विदेशी पयर्टकों को केवल 2 द्वीपों (अगाती व बंगाराम) पर जाने की अनुमति है।
[संपादित करें] मुख्य द्वीप
अन्दरोत पर पयर्टकों को जाने की अनुमति नही है

robotstxt: allowed

filter: keep


text:
विदेशी पिच रास नहीं आ रहे सहवाग को
एडिलेड, टीम इंडिया के विस्फोटक बल्लेबाज वीरेंद्र सहवाग का विदेशों में प्रदर्शन हरभजन से भी खराब रहा हैं। पिछले चार साल में विदेशी दौरों पर टेस्ट में सहवाग के प्रदर्शन में लगातार गिरावट आई हैं। बताया जा रहा है कि सहवाग ने पिछले 26 माह में 25 टेस्ट मैचों में बल्लेबाजी का औसत 50 फीसदी से नीचे हो गया हैं।
सहवाग की बल्लेबाजी में पिछली 21 पारियों में बल्लेबाजी का प्रदर्शन बहुत ही खराब रहा हैं। सहवाग ने चार साल में न्यूजीलैंड, साउथ अफ्रीका, इंग्लैंड और आस्ट्रेलिया का दौरा किया। जिसमें सहवाग की बल्लेबाजी औसत कभी भी 30 से अधिक नहीं रही। सहवाग ने पिछले 21 पारियों में दो अर्धशतक की मदद से 500 रन बनाए हैं। टीम इंडिया के सबसे विस्फोटक बल्लेबाज का टेस्ट में प्रदर्शन धोनी , रैना के अलावा स्पिनर बॉलर हरभजन से भी खराब रहा हैं।
सहवाग की घटिया पारी का अंदाजा इसी बात से लगाया जा सकता है कि पिछली 21 पारियों में 16 बार वें तेज गेंदबाजों का शिकार बने हैं। कोई भी तेज गेंदबाज सहवाग को अपने स्विंग के जाल में फंसा कर आउट कर देता हैं। सहवाग का न्यूजीलैंड, साउथ अफ्रीका और इंग्लैंड में प्रदर्शन बहुत ही औसत रहा। एडिलेड में 2008 में उनकी एक दो पारियों को छोड़ दिया जाए, तो सहवाग विदेशों दौरों पर फ्लॉप रहे हैं।


text:
नई दिल्ली। विश्व की पांचवीं वरीयता प्राप्त भारतीय खिलाड़ी सायना नेहवाल स्विट्जरलैंड के बासेल में जारी स्विस ओपन बैडमिंटन ग्रां प्रि. गोल्ड के सेमीफाइनल में पहुंच गई हैं।
टूर्नामेंट की आधिकारिक वेबसाइट के मुताबिक, शुक्रवार देर रात खेले गए महिलाओं की एकल स्पर्धा के क्वार्टरफाइनल मुकाबले में सायना ने विश्व की 12वीं वरीयता प्राप्त चीन की झिन लियु को 34 मिनट तक चले मुकाबले में 21-12, 21-13 से हरा दिया।
सेमीफाइनल में सायना का मुकाबला जापान की मिनात्सु मितानी से होगा। इससे पहले, दोनों खिलाड़ियों के बीच आपसी भिड़ंत एक बार हो चुकी है जिसमें सायना ने बाजी मारी है।
टूर्नामेंट की तीसरी वरीयता प्राप्त सायना ने बृहस्पतिवार देर रात खेले गए दूसरे दौर के मुकाबले में नीदरलैंड्स की जुडिथ मिउलेंडिजक्स को तीन गेमों तक चले मुकाबले में 19-21, 21-10, 21-6 से पराजित कर क्वार्टरफाइनल में प्रवेश किया था। उल्लेखनीय है कि टूर्नामेंट में सायना के रूप में एक मात्र भारतीय चुनौती बची हुई है।
Sports News | Posted By : Associate on 2012-03-17 12:00PM